# Názov prevádzky, adresa prevádzky, telefonický kontakt, e-mail

##  PREVÁDZKOVÝ PORIADOK

zariadenia starostlivosti o ľudské telo

### Prevádzkovateľ: obchodné meno, sídlo

Vypracovaný dňa \_\_\_\_\_\_\_\_\_\_

Pečiatka, podpis prevádzkovateľa

***a) identifikačné údaje prevádzkovateľa zariadenia***

Názov a adresa prevádzky:

Druh prevádzky: *(kaderníctvo, pedikúra, masážny salón a pod.)*

Obchodné meno,:

Sídlo prevádzkovateľa:

IČO: DIČ:

Zodpovedný vedúci:

Telefonický kontakt:

e-mail:

Otváracie hodiny prevádzky:

***b) druh a spôsob poskytovania služieb, zdravotné kontraindikácie služieb, zakázané úkony pri poskytovaní služieb***

Zoznam poskytovaných služieb:

*(vymenovanie všetkých činností, ktoré bude prevádzka vykonávať)*

Druh poskytovanej služby:

Spôsob poskytovania služby / pracovný postup:

Zdravotné kontraindikácie poskytovanej služby:

V prípade poranenia zamestnanca alebo zákazníka, musí byť postihnuté miesto opláchnuté vodou a následne hneď vydezinfikované (SEPTONEX). V prípade znečistenia rúk biologickým materiálom sa ruky musia umyť a dezinfikovať prípravkom s baktericídnym a virucídnym účinkom.

Zakázané úkony pri poskytovaní služby:

Uvedené zakázané úkony sa pri poskytovaní služby nevykonávajú.

***c) podmienky prevádzky a zásady bezpečnosti a ochrany zdravia zákazníkov a zásady bezpečnosti a ochrany zdravia zamestnancov***

1. Pracovníci prevádzky priamo vykonávajúci epidemiologicky závažné činnosti sú:
2. zdravotne a odborne spôsobilí podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých predpisov (sú držiteľmi zdravotného preukazu, sú vyučený v odbore ..., absolvovali školenia, ...),
3. vybavení vhodným pracovným odevom, pracovnou obuvou a podľa potreby aj ďalšími osobnými ochrannými pracovnými prostriedkami, uterákom,  mydlom a ďalšími potrebnými toaletnými potrebami.
4. Uloženie civilného a pracovného odevu, ako aj pomôcok na upratovanie je vzájomne oddelené.
5. V prevádzkovej miestnosti a v priestoroch pre osobnú hygienu (WC) je k dispozícii umývadlo s výtokom studenej pitnej vody a teplej vody.
6. Odvetranie pracovnej miestnosti je zabezpečené priamo (otvárateľnými oknami), resp. nútene (prostredníctvom vzduchotechniky, čistička vzduchu).
7. Osvetlenie pracovnej miestnosti je zabezpečené priamo (denné osvetlenie) alebo nepriamo (umelé osvetlenie). Pri absencii denného osvetlenia sú zabezpečené kompenzačné náhradné opatrenia (príloha č. 4 vyhlášky MZ SR č. 541/2007 Z. z., o podrobnostiach o požiadavkách na osvetlenie pri práci). Spôsob celkového umelého osvetlenia (žiarovkové, žiarivkové) a umelého lokálneho osvetlenia (pracovný priestor).
8. Pracovníci zariadenia pri poskytovaní služieb používajú také pracovné postupy, nástroje, prístroje, pomôcky a prípravky, aby pri poskytovaní služby nedošlo k ohrozeniu alebo poškodeniu zdravia. Zákazník by mal v odôvodnených prípadoch (ak to súvisí s kontraindikáciami procedúry) oboznámiť pracovníka zariadenia so svojimi závažnými ochoreniami.
9. K dispozícii je dostatočné množstvo čistej bielizne (uteráky, jednorazové papierové obrúsky, goliere a plachty) primerané predpokladanému počtu zákazníkov.
10. Pri každom zákazníkovi sa používajú čisté, vydezinfikované a  v určených prípadoch aj sterilné pracovné nástroje a pomôcky.
11. Používané a predávané kozmetické a masážne prípravky sú vyrobené: (napr. v krajinách EÚ) a zo strany distribútora dokladované príslušnými certifikátmi.
12. V zariadení je viditeľne umiestnené bezpečnostné a zdravotné označenie o zákaze fajčenia v zmysle zákona č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov.
13. V zariadení je k dispozícii lekárnička podľa prílohy č. 1 vyhlášky MZ SR č. 554/2007 Z. z. o podrobnostiach o požiadavkách na zariadenia starostlivosti o ľudské telo.

***d) návod na použitie prístrojov***

V zariadení sa budú používať nasledovné prístroje: .........................................

Pri používaní príslušnej prístrojovej techniky/zariadení sa odporúča plne rešpektovať návod výrobcu.

***e) zdravotné kontraindikácie použitia prístrojov***

Uvádzať v súlade s Katalógom služieb (viď. [www.uvzsr.sk](http://www.uvzsr.sk)).

***f) postup pri mechanickej očiste, dezinfekcii a sterilizácii pracovných nástrojov a prístrojov***

1. Pracovné nástroje, pomôcky a prístroje (uviesť konkrétne, ktoré pomôcky sa budú v prevádzke používať) sa po každom zákazníkovi dôkladne mechanicky očistia, umyjú horúcou vodou s prídavkom saponátu, osušia a vydezinfikujú vhodným dezinfekčným prostriedkom. Pracovné nástroje a pomôcky, ktoré sú používané opakovane sa čistia mechanicky po každom zákazníkovi a následne dezinfikujú.
2. Pracovné nástroje, ktoré porušujú celistvosť pokožky alebo môžu spôsobiť poranenie sa aj dezinfikujú a sterilizujú.
3. Pracovné nástroje znečistené biologickým materiálom sa pred čistením dezinfikujú prípravkom so širokým spektrom účinnosti.
4. Uviesť konkrétne dekontaminačné postupy používané v prevádzke (akým dezinfekčným prípravkom, v akej koncentrácii, s akou expozičnou dobou).
5. U sterilizačných postupov uviesť príslušné parametre sterilizácie (teplota, tlak, expozičný čas).

***g) postup pri mechanickej očiste a dezinfekcii povrchových plôch miestností a ich vybavenia***

1. Vlhká mechanická očista a dezinfekcia pracovných podláh, plôch a zariadení pre osobnú hygienu sa vykonáva denne pred začatím alebo po skončení prevádzky a priebežne počas výkonu práce.
2. Celková očista a dezinfekcia prevádzky sa vykonáva jedenkrát týždenne mimo prevádzkových hodín.
3. Plochy zariadení prichádzajúce do priameho kontaktu s obnaženým telom zákazníka sa umyjú a dezinfikujú po každom zákazníkovi.
4. Dezinfekčné prostriedky používané na plošnú dezinfekciu pracovných plôch, podláh a zariadení pre osobnú hygienu sa:
5. po upotrebení jedného prípravku obmieňajú (striedajú) za účelom potlačenia vzniku rezistencie choroboplodných zárodkov,
6. dodržiava sa ich správna koncentrácia a doba expozície.
7. Roztoky dezinfekčných prípravkov sa pripravujú denne.
8. Dezinfekcii musí predchádzať dôkladná vlhká mechanická očista roztokom teplej vody a čistiaceho prostriedku.

***h) spôsob skladovania a manipulácie s bielizňou***

1. Pri manipulácii s bielizňou nesmie dochádzať k vzájomnému styku, či zámene čistej a použitej bielizne.
2. Skladovanie čistých a použitých uterákov, jednorazových papierových obrúskov a golierov, ako aj civilného a pracovného odevu je oddelené.
3. Použitá bielizeň sa skladuje vo vyčlenenom priestore, oddelene od čistej bielizne. Denne sa odnáša na pranie.
4. Pranie a žehlenie sa uskutočňuje v komerčnom zariadení / vo vlastnej réžii prevádzkovateľa.
5. Do zariadenia sa prepravuje čistá bielizeň zabalená tak, aby nedošlo k jej znečisteniu.

***i) spôsob a frekvencia upratovania zariadenia***

1. Upratovanie zariadenia sa vykonáva denne pred začatím, alebo po skončení prevádzky a priebežne počas zmeny.
2. Musí byť zabezpečené oddelené skladovanie pomôcok na upratovanie.
3. Základná oprava všetkých náterov zariadenia a maľovanie sa vykonáva najmenej raz za päť rokov pri viditeľnom znečistení alebo pri poškodení bezodkladne.

***j) spôsob nakladania s odpadom, jeho odstraňovanie, frekvencia vyprázdňovania odpadových nádob, ich čistenie a dezinfekcia***

1. Odpad, ktorý vzniká pri obsluhe zákazníka, sa zhromažďuje v uzatvárateľných nádobách opatrených plastovými vreckami.
2. Príslušné zberné nádoby sa denne vyprázdňujú, čistia a dezinfikujú.
3. Použitý ostrý odpad a biologicky kontaminovaný odpad sa zhromažďuje v pevnom, uzatvárateľnom a nepriepustnom obale.
4. Odpad sa zneškodňuje prostredníctvom oprávnenej odbornej firmy na základe príslušnej zmluvy.

*Všeobecné ustanovenia*

1. Prevádzkový poriadok zariadenia musí byť sprístupnený na vhodnom a viditeľnom mieste.
2. Za dodržiavanie prevádzkového poriadku je zodpovedný prevádzkovateľ zariadenia.
3. Pri prerušení dodávky teplej a studenej vody ako aj pri prerušení dodávky elektrickej energie je prevádzka zatvorená.